Diari Oficial de la Generalitat Valenciana


Sumari del DOGV 3716, del 24-03-2000 (2000/2133)

Aprovació definitiva del projecte d’urbanització del sector 3 de sòl urbanitzable residencial.
----------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2133


Organisme emissor
:   Ajuntament de Puçol

Tipus de document
:   Anunci

Aprovació definitiva del projecte d'urbanització del sector 3 de sòl urbanitzable residencial. [2000/F2133]
  
El Ple d'aquest ajuntament, en la sessió ordinària del dia 28 de gener de 2000, va acordar l'aprovació del projecte d'urbanització del sector 3, Santigons, de sòl urbanitzable d'ús residencial del pla general de Puçol, redactat per l'arquitecte Romualdo Amigó Borrás, amb el següent tenor literal:
  
«Primer
  
A. Fer propi l'informe emés el dia 20 de gener de 2000 per l'arquitecte autor del projecte d'urbanització, Romualdo Amigó Borrás, respecte a les al·legacions adduïdes pel que fa a la titularitat dels terrenys inclosos en el sector 3.
  
B. Respecte a l'al·legació formulada pels germans García Claramunt, cal indicar que aquesta es refereix a criteris d'ordenació que s'hagueren de formular durant la tramitació de l'instrument d'ordenació, és a dir al pla parcial aprovat. No obstant, es procedirà a estudiar-lo i es proposarà, si s'escau, la corresponent regulació urbanística.
  
C. Estimar l'al·legació adduïda per la mercantil Aguas de Valencia, SA, amb les observacions indicades per l'enginyer tècnic industrial en l'informe de data 17 de gener de 2000.
  
Segon
  
Aprovar definitivament el projecte d'urbanització del sector 3 de sòl urbanizable residencial del pla general d'aquesta localitat, presentat per l'agent urbanitzador Calviga, SA, en data 14 de juliol de 1998, amb la documentació suplementària aportada els dies 5 de febrer, 24 de març, 16 de juny i 16 i 26 de juliol de 1999, i 23 de desembre de 1999, redactat per l'arquitecte Romualdo Amigó Borrás i l'enginyer industrial Manuel Novella Tamarit, aquest últim respecte a les instal·lacions projectades. I per un import de cinc-cents setanta-vuit milions cent vuitanta mil vuit-centes seixanta-sis pessetes (976.430.258 PTA).
  
No obstant, i en concordança amb l'informe de l'enginyer tècnic municipal de data 17 de gener de 2000 i amb l'acord municipal adoptat el 5 d'octubre de 1998, d'adjudicació i aprovació del programa del sector, les obres d'urbanització esmentades s'hauran d'executar simultàniament a la realització del pas subterrani al ferrocarril. Així mateix, durant l'execució d'aquestes per part de la direcció facultativa competent, que s'estudie i propose les solucions tècniques a les consideracions realitzades pel tècnic municipal esmentat. Se sotmetran a l'aprovació per part d'aquesta corporació, i es procedirà a la retaxació econòmica de les càrregues d'urbanització amb motiu dels increments o disminucions que comporten, si s'escau.
  
Tercer
  
Aprovar la retaxació de la previsió inicial de càrregues d'urbanització sol·licitada per l'agent urbanitzador, que suposa un increment de vint-i-tres milions quatre-centes vuitanta-quatre mil set-centes quaranta pessetes (72.678.507 PTA). Es fixa l'import total de l'adjudicació del programa en set-cents divuit milions nou-centes quaranta-cinc mil dues-centes onze pessetes (634.795.699 PTA), després de la retaxació esmentada.
  
Quart
  
Fixar en 0,5530 el coeficient de retribució en terrenys (factor R de la proposició juridicoeconòmica formulada per Calviga, SA) després de la retaxació de càrregues aprovada.
  
Cinqué
  
Notifiqueu-ho a l'agent urbanitzador, Calviga, SA, amb l'advertència que en el termini de 10 dies haurà de presentar un projecte refós final visat pel col·legi professional corresponent.
  
Sisé
  
Notifiqueu-ho als propietaris afectats, amb l'advertència que de conformitat amb l'article 71.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en el termini de 10 dies següents a la notificació del present acord d'aprovació del projecte d'urbanització, podran sol·licitar el canvi de retribució a l'urbanitzador, i elegir la forma de pagament en metàl·lic, cosa que s'ha d'efectuar en document públic davant de notari i acompanyat de garantia real o financera suficient.
  
Si no es formula la sol·licitud en aquest termini i davant de l'urbanitzador (Calviga, SA), s'entendrà que la retribució s'efectua en terrenys, de conformitat amb el coeficient establit en el punt quart.
  
Seté
  
Publiqueu el present acord en el Butlletí Oficial de la Província de València.
  
Vuité
  
Facultar l'alcalde a fi que, en nom de la corporació, realitze totes les actuacions que siguen necessàries per a l'execució del present acord.»
  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, es podrà interposar un dels recursos següents:
  
A) Amb caràcter potestatiu, un recurs de reposició davant del mateix òrgan que va dictar l'acte recorregut, en el termini d'un mes, comptador des de l'endemà de la recepció d'aquesta notificació. Si transcorre un mes des de l'endemà de la interposició del recurs de reposició sense que aquest s'haja resolt i notificat, es podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta notificació.
  
Tot això sense perjudici que es puga exercir qualsevol altre recurs que s'estime procedent.